projecte-aina/catalan_government_crawling huggingface dataset:
El número 12 dels "Informes d'avaluació" és un dels estudis de rendiment dissenyats pel Consell Superior d'Avaluació del Sistema Educatiu que forma part de l'avaluació de l'educació secundària obligatòria 2006.
Després d'un apartat dedicat a la metodologia (marc conceptual, els instruments d'avaluació, població i mostra avaluades: uns 1.500 alumnes de 51 centres, desenvolupament de l'aplicació i anàlisi de les dades), hi ha l'apartat dedicat al rendiment de l'alumnat de 4t d'ESO en llengua anglesa.
S'hi presenten els resultats obtinguts en totes les habilitats avaluades, que són la comprensió oral, la comprensió lectora i la producció i interacció orals, a banda d'incloure els resultats obtinguts amb un qüestionari de motivació.
Es descriuen diverses variables associades al rendiment, que es relacionen amb l'alumnat, les famílies i els centres educatius, i s'analitza també el rendiment de l'alumnat segons el funcionament del centre.
Aquestes són dades de context que ajuden a comprendre el rendiment de l'alumnat d'unes determinades característiques.
El volum es clou amb un apartat de consideracions finals i un altre de recomanacions.
Projecte del Departament d'Educació és una proposta amb vista a organitzar el conjunt de les avaluacions que portarà a terme el Departament en els pròxims anys.
Els objectius principals del Pla d'Avaluació són coordinar totes les accions avaluatives, simplificar-les i racionalitzar-les, transmetre la informació amb transparència i treballar perquè l'avaluació sigui útil per a la millora del sistema educatiu.
El document conté el marc teòric del Pla d'Avaluació, la qual cosa implica definir-se sobre el concepte d'educació, sobre els objectius que persegueix el sistema, sobre quines són les seves prioritats i sobre la metodologia que s'hi farà servir.
El document s'ha presentat a la comunitat educativa perquè el pugui debatre i fer-hi aportacions.
El Consell Superior d'Avaluació del Sistema Educatiu ha promogut i coordinat l'avaluació de la formació professional reglada (cicles formatius de grau mitjà i cicles formatius de grau superior) des de l'any 2001 fins al 2008.
Per a la realització de l'estudi s'ha creat un equip multidisciplinari, integrat per experts en cada un dels enfocaments des dels quals s'ha abordat l'avaluació de l'FPR.
En el volum quart es presenten els resultats de l'avaluació des del punt de vista de l'organització i la gestió en els centres educatius dels cicles formatius de l'FP.
El volum inclou informació sobre l'estructura genèrica dels centres que imparteixen formació professional reglada a Catalunya, les disponibilitats pressupostàries i de recursos financers per als centres, la disponibilitat de recursos materials i didàctics per a la impartició de la formació professional, l'estructura del professorat i les persones expertes vinculades a la docència de la formació professional, l'estructura demogràfica i biografies acadèmiques de l'alumnat, l'estructura organitzativa i els sistemes de direcció i gestió als centres, l'organització del centre i el clima social, la vinculació entre els centres i l'entorn territorial, la interrelació entre l'estructura orgànica i l'estructura funcional del sistema d'FPR a Catalunya.
L'informe es tanca amb un capítol de conclusions i un altre de recomanacions i suggeriments.
El volum és l'informe final de la recerca avaluativa, duta a terme en col·laboració amb l'ICE de la UAB, que estudia el funcionament dels instituts escola de Catalunya.
Actualment, hi ha divuit centres integrats a Catalunya, creats a partir de la LEC i que recuperen el model instituït per la Generalitat republicana.
A la presentació del volum s'ha inclòs un resum de les conclusions més rellevants.
El primer capítol, molt breu, és la introducció.
El segon està dedicat als objectius de la recerca.
El tercer exposa el marc de referència, analitza algunes de les estructures educatives integrades i no integrades segons la Classificació Internacional Normalitzada de l'Educació (CINE) i estudia els reptes que planteja la transició de l'educació primària a la secundària.
El capítol quart descriu els aspectes metodològics de la recerca i el cinquè, la mostra dels centres d'estudi, els informants clau i el nivell de participació.
El capítol sisè presenta els resultats obtinguts: la descripció de les percepcions de les dimensions avaluades segons el perfil dels enquestats.
El capítol setè conté la descripció i anàlisi de cinquanta pràctiques de referència, que poden servir de model a d'altres centres.
El capítol vuitè conté les deu conclusions i les cinc propostes a què han arribat els autors de la recerca.
El número 24 de la col·lecció "Documents" és una síntesi dels marcs conceptuals en què es basen dues avaluacions internacionals per a l'educació primària: l'Estudi Internacional sobre el Progrés en Comprensió Lectora (PIRLS) i l'Estudi Internacional de Tendències en Matemàtiques i Ciències (TIMSS).
El PIRLS i el TIMSS investiguen des de fa anys, en més de 50 països, el rendiment de l'alumnat de quart curs d'educació primària en tres competències fonamentals: la comprensió lectora, les matemàtiques i les ciències.
Els dos estudis han estat dissenyats per analitzar i comparar les diferències entre sistemes educatius i contribuir així a la millora dels ensenyaments i els aprenentatges en tots els països.
S'apliquen a una mostra representativa d'escoles de cada país participant.
Els marcs conceptuals han estat publicats per la Internacional Association for the Evaluation of Educational Achievment (IEA) i traduïts al castellà pel Ministerio de Educación, Cultura y Deporte.
El número 23 de la col·lecció "Documents" conté els ítems alliberats per la IEA (International Association for the Evaluation of Educational Achievment) de les proves PIRLS i TIMSS, aplicades durant el curs 2011 a l'alumnat de quart curs d'educació primària en més de cinquanta països.
L'estudi PIRLS avalua la comprensió lectora.
L'estudi TIMSS avalua les matemàtiques i les ciències.
Catalunya ha participat en els estudis com a part de la mostra estatal.
Hi han participat 568 alumnes, provinents de vint-i-tres centres.
El número 22 de la col·lecció "Documents" és el resultat d'una recerca avaluativa duta a terme en col·laboració amb l'Institut de Ciències de l'Educació de la Universitat Autònoma de Barcelona i el de la Universitat de Barcelona.
Aporta una considerable quantitat de dades i elements per a la reflexió, que van des de la recerca bibliogràfica fins a l'anàlisi de resultats d'avaluació dels nois i noies a Catalunya.
En aquest sentit, es descriuen i analitzen amb rigor les conclusions a què han arribat les principals investigacions internacionals sobre el gènere i l'educació.
Els resultats d'avaluació que s'estudien des de la perspectiva de gènere són els obtinguts en els diferents cicles de PISA (2003, 2006, 2009) i els obtinguts en les avaluacions externes i censals de final d'etapa (de sisè d'educació primària i de quart d'educació secundària obligatòria).
El capítol primer conté la introducció.
El segon, el context de la recerca.
El tercer, les consideracions metodològiques.
El quart, les precisions conceptuals.
El cinquè està dedicat a l'anàlisi de la recerca internacional sobre el model d'escola mixta i diferenciada als països de l'OCDE.
El sisè analitza els resultats de PISA i les desigualtats de rendiment educatiu segons el sexe.
El capítol setè estudia les desigualtats educatives a partir d'un seguit d'indicadors, alguns dels quals són molt canviants (com el percentatge d'alumnat que abandona la formació en les etapes postobligatòries).
El capítol vuitè analitza els resultats educatius en les avaluacions externes de final d'etapa.
El novè és un estudi comparatiu dels resultats educatius obtinguts en escoles mixtes i diferenciades de Catalunya.
El darrer capítol conté les conclusions de la recerca.
El volum és el resultat de l'avaluació del desenvolupament del projecte Filosofia 3/18 a diferents centres educatius de Catalunya.
Al primer capítol, la introducció, es presenta breument el projecte Filosofia 3/18 que, promogut pel GrupIREF, s'aplica a Catalunya des de l'any 1987.
S'hi descriuen els objectius de l'estudi.
Al segon capítol s'expliquen quines són les fonts i les tècniques d'informació utilitzades en l'avaluació del projecte, duta a terme entre el juliol i el desembre de 2011.
Al capítol tercer es presenten els resultats de l'avaluació: l'opinió dels experts, dels docents, dels equips directius i dels centres educatius de referència.
El capítol quart està dedicat a les conclusions i el cinquè a les recomanacions per a la millora del projecte.
A banda de la bibliografia, el volum inclou els instruments d'avaluació utilitzats en els cinc annexos finals.
Com s'apunta a la presentació, «L'avaluació del desenvolupament del projecte Filosofia 3/18 és un exemple de les capacitats transformadores que tenen aquestes iniciatives: molts dels centres que s'hi han implicat expliquen com l'aplicació del projecte ha transformat el comportament de l'alumnat, més enllà de l'aula de filosofia.
El projecte estimula les capacitats de raonar, d'argumentar, de respectar l'opinió dels altres i d'afrontar situacions diverses en els nostres estudiants, i ben segur que pot contribuir a preparar persones capaces de conviure en societat raonant i pensant per si mateixes des d'una perspectiva democràtica.
El projecte Filosofia 3/18, doncs, mostra la seva pertinença per ser implantat des de les classes de filosofia i des de l'assignatura d'educació per la ciutadania i drets humans».
El volum és la traducció de PISA 2012 Field Trial Problem Solving Framework, publicat per l'OCDE al juliol de 2010.
És el marc conceptual recomanat per a l'avalució de resolució de problemes al pilotatge de PISA 2012.
El document pot ser modificat de cara a l'avaluació principal en funció dels resultats obtinguts en la prova pilot.
El document consta de sis breus capítols.
El primer és una introducció a la resolució de problemes al Programa Internacional per a l'Avaluació de les Competències dels Adults (PIAAC) de l'OCDE.
El segon capítol és la definició de l'àrea.
El tercer tracta de l'organització de l'àrea.
El quart capítol es titula "Avaluar la competència de resolució de problemes" i el cinquè, "Informar de la competència de resolució de problemes".
El sisè i últim està dedicat als ítems de mostra.
A continuació, hi ha la bibliografia, l'annex 1, "Visió global sobre la investigació en resolució de problemes", i l'annex 2, "Grup d'experts en resolució de problemes".
El volum inclou ítems de resolució de problemes, alliberats de les edicions anteriors de PISA.
La primera part del document és una traducció de Draft 2012 PISA Mathematics Framework, publicat per l'OCDE al novembre de 2010.
Conté una introducció, amb la definició de competència matemàtica, un capítol dedicat a l'organització de l'àmbit (continguts, processos i contextos matemàtics) i un altre dedicat a l'avaluació de la competència matemàtica, que és el nucli de la publicació.
Hi ha un annex amb alguns exemples d ́ítems comentats.
L'últim apartat del volum és una col·lecció dels ítems de matemàtiques (i de resolució de problemes) alliberats pel consorci PISA de les avaluacions dels anys 2000, 2003 i 2009 i de la prova pilot del 2002.
Des del Consell s'ha considerat oportú recollir-los tots en aquesta publicació per facilitar-ne la consulta.
Aquest informe correspon a la segona fase de la línia d'actuació 5, que té com a finalitat conèixer i analitzar amb profunditat la transició de l'escola a la vida activa dels graduats i graduades en cicles formatius de grau mitjà i de grau superior, així com la seva participació en la formació i educació posterior.
La comparació entre els subjectes estudiats s'ha fet tenint en compte que la diferència entre els dos col·lectius a comparar sigui l'haver estudiat o no un cicle d'FP.
Així, la comparació s'ha establert: a) entre els graduats dels cicles professionals de grau mitjà que no varen seguir estudiant abans d'incorporar-se al mercat de treball i els graduats d'ESO que no varen seguir estudiant; i b) entre els graduats de cicles professionals de grau superior que tampoc varen seguir estudiant abans d'incorporar-se al mercat de treball i els que varen graduar-se en batxillerat i tampoc no varen seguir estudiant.
Aquest enfocament metodològic és el que permet una millor aproximació al valor afegit de la formació professional en el procés d'inserció laboral dels joves.
El primer és dedicat a la descripció de la metodologia utilitzada.
El segon resumeix les principals característiques dels graduats en FPR, de manera separada per als graduats en cicles de grau mitjà i per als graduats en cicles de grau superior, i per a tots els vessants coberts pel qüestionari que es va implementar.
El tercer capítol presenta els resultats més rellevants dels indicadors d'avaluació de l'FPR construïts per a aquest estudi.
El quart, basat en tècniques d'anàlisi multivariant, se centra en l'anàlisi de l'efecte net de l'FPR en relació amb els estudis de base.
El cinquè capítol resumeix els resultats de l'anàlisi qualitativa.
El sisè proposa una bateria d'indicadors per a la construcció d'un observatori dedicat a l'avaluació de la relació cost-eficàcia de l'FPR, i quan ha estat possible, n'ofereix els resultats.
El setè capítol inclou els resultats de l'anàlisi de la mostra addicional de graduats en ESO i se centra tant en les trajectòries formatives com en les laborals.
Finalment, el darrer capítol resumeix les principals conclusions que es deriven de l'avaluació i proposa una sèrie de recomanacions.
El Consell Superior d'Avaluació del Sistema Educatiu ha promogut i coordinat l'avaluació de la formació professional reglada (cicles formatius de grau mitjà i cicles formatius de grau superior) des de l'any 2001 fins al 2008.
Per a la realització de l'estudi s'ha creat un equip multidisciplinari, integrat per experts en cada un dels enfocaments des dels quals s'ha abordat l'avaluació de l'FPR.
El tercer volum analitza el paper del Departament d'Educació en la gestió i l'administració de la formació professional reglada a Catalunya.
S'hi estudien la planificació de l'FPR, els recursos financers i materials que s'hi dediquen, l'estructura de personal (professorat, dotació de recursos organitzatius i d'estructura de gestió als centres, serveis d'orientació professional i acadèmica i acreditació de competències, tasques de tutorització), les estructures d'acompanyament i suport a l'FPR (programes d'innovació, la Inspecció d'Educació, l'Institut Català de Qualificacions Professionals, normatives, informació i difusió de l'FPR, el món local i l'FPR).
El volum inclou un capítol de recomanacions i suggeriments sobre aspectes generals de l'estructura orgànica de l'FP, la gestió dels recursos financers i materials, la gestió de les estructures organitzatives dels centres i de les estructures d'acompanyament i suport a l'FP.
El Consell Superior d'Avaluació del Sistema Educatiu ha promogut i coordinat l'avaluació de la formació professional reglada (cicles formatius de grau mitjà i cicles formatius de grau superior) des de l'any 2001 fins al 2008.
Per a la realització de l'estudi s'ha creat un equip multidisciplinari, integrat per experts en cada un dels enfocaments des dels quals s'ha abordat l'avaluació de l'FPR.
El número 14 de la col·lecció "Documents", està destinat a l'anàlisi comparativa de diversos sistemes de FP a nivell estatal i internacional.
Es presenta la metodologia d'anàlisi comparada utilitzada i es descriuen i comparen els sistemes d'FP de cinc països de l'OCDE i de quatre comunitats autònomes, per extreure aportacions i estratègies que poden ser d'utilitat per a l'FP de Catalunya.
Els objectes de comparació són França, Anglaterra, Alemanya, el Quebec, Suècia, Andalusia, Castella i Lleó, Galícia i el País Basc.
El volum inclou una àmplia bibliografia i un recull de normativa i documents de referència.
El Consell Superior d'Avaluació del Sistema Educatiu ha promogut i coordinat l'avaluació de la formació professional reglada (cicles formatius de grau mitjà i cicles formatius de grau superior) des de l'any 2001 fins al 2008.
Per a la realització de l'estudi s'ha creat un equip multidisciplinari, integrat per experts en cada un dels enfocaments des dels quals s'ha abordat l'avaluació de l'FPR.
El número 13 de la col·lecció "Documents" se centra en l'anàlisi del marc normatiu i de la implantació dels acords i recomanacions sobre FP a Catalunya.
En els capítols primer i segon es presenten les principals directrius sobre FP que provenen dels organismes internacionals, de la Unió Europea i de les agendes i dispositius nacionals.
En el tercer capítol s'analitza el marc legal de l'FP catalana a nivell estatal i nacional, així com les principals normes vigents.
El capítol quart se centra a analitzar l'adequació de l'FP catalana a les necessitats de qualificació i ocupació i a les directrius nacionals i internacionals abans presentades.
El volum inclou una àmplia bibliografia i un recull de normativa i de documents de referència.
El número 12 de la col·lecció "Documents" conté el marc conceptual de l'avaluació de la comprensió lectora, que és l'àmbit prioritari d'avaluació en l'estudi PISA 2009.
El document, que és la traducció del text anglès, inclou les noves aportacions fetes pel Consorci PISA en la definició de la comprensió lectora, així com els nous criteris d'avaluació.
Per al 2009, PISA preveu l'avaluació de la comprensió lectora en textos impresos i també en format electrònic (ERA).
El document conté alguns ítems alliberats d'avaluacions anteriors.
El número 11 de la col·lecció "Documents" presenta la concreció de l'avaluació de la formació professional reglada que es durà a terme en el període 2008-2009 i que afecta tots els centres que la imparteixen a Catalunya.
En un primer capítol es justifica la conveniència i l'oportunitat de l'avaluació de l'FPR, que s'inscriu en el context del Pla d'Avaluació del Departament d'Educació (2005).
Tot seguit s'expliquen els objectius, els continguts i el context de referència de l'avaluació, així com la metodologia emprada i el marc conceptual que la sustenta.
El darrer capítol planteja la necessitat de fer una anàlisi prospectiva del futur de la formació professional.
El volum es clou amb tres annexos, que contenen la concreció de l'avaluació, el calendari d'execució i els membres dels grups de treball que s'han constituït per col·laborar en la definició dels objectius, continguts, criteris i indicadors de l'avaluació de l'FPR.
El volum presenta els principis que guien l'avaluació del sisè curs de l'educació primària, duta a terme pel Departament d'Educació en coordinació amb l'Instituto de Evaluación del MEC.
Després d'una introducció sobre l'educació primària a Catalunya i de plantejar els objectius generals de l'avaluació empresa, s'inclouen els marcs dels diferents estudis realitzats, que són: de resultats (coneixement del medi natural, social i cultural; llengua castellana; llengua anglesa; matemàtiques; coneixement del medi social i cultural de Catalunya; llengua catalana), de context i de processos educatius (estudi sociodemogràfic i lingüístic; avaluació de centres a partir d'indicadors rellevants; aplicació de qüestionaris diversos) i dades de contrast (competències bàsiques en l'àmbit lingüístic de 4t curs).
El Marc conceptual de l'avaluació de l'educació primària 2007 conté exemples addicionals d'ítems de cada un dels estudis de resultats.
En el marc de l'OCDE, l'estudi PISA 2006 avalua els coneixements i habilitats de l'alumnat de 15 anys en ciències de la naturalesa (àrea prioritària d'avaluació), comprensió lectora i matemàtiques.
El document presenta els principis que guien l'avaluació PISA 2006, descrita en funció dels continguts que l'alumnat necessita adquirir, els processos que ha de realitzar i el context en què s'apliquen els coneixements i les habilitats adquirides.
També il·lustra els àmbits d'avaluació mitjançant diferents exemples.
El document és la traducció i adaptació de The PISA 2006 Assessment Framework (Science, Reading and Mathematics), publicat per l'OCDE el 2006.
El número 8 de la col·lecció Documents, Avaluació del projecte COMconèixer.
L'aprenentatge a través de comunitats virtuals, recull l'avaluació d'una experiència innovadora en les pràctiques educatives.
L'eix bàsic del projecte és que l'alumnat no només conegui i aprengui mitjançant les TIC, sinó també a partir de la recerca i la construcció del coneixement de manera comunitària.
L'interès principal del projecte, un dels aspectes fonamentals del qual és l'intercanvi amb universitats del Canadà, consisteix en la integració d'una pluralitat de participants en una comunitat de coneixement: alumnat i professorat de primària, secundària (amb el suport de pares i mares) i de centres de formació de persones adultes, etc.
El número 35 de la col·lecció 'Documents' és un manual pensat per orientar el procés d'avaluació de projectes de millora que puguin desenvolupar els centres educatius.
El que es pretén és donar eines als centres de recursos pedagògics, a les direccions dels centres i al professorat en general perquè puguin emprar uns instruments que els permetin veure si el projecte en qüestió té raó de ser, està ben dissenyat i assoleix les millores previstes amb un nivell d'impacte favorable.
Per tal de proposar exemples concrets i entenedors, s'ha utilitzat l'avaluació del projecte Apadrinem el nostre patrimoni, aplicat el curs 2014-2015.
El Marc conceptual per a la competència lectora.
PISA 2018 és la traducció del document publicat per l'OCDE el 2016.
Per a l'avaluació del 2018, la competència lectora serà el domini principal, de manera que s'han efectuat modificacions al marc conceptual que s'havia utilitzat per a les avaluacions del 2000 i del 2009.
La modificació més remarcable és la introducció de tasques que permeten contrastar informació entre diverses fonts per avaluar la credibilitat de la informació.
El número 41 de la col·lecció 'Documents' consta de dos grans apartats.
En el primer s'explica com és el disseny de l'avaluació TIMSS 2019 de matemàtiques i ciències per al quart curs d'educació primària, que és el que s'avalua a Catalunya.
La informació està extreta de Mullis, I.V.S. i Martin, M.O. (eds.), TIMSS 2019 Assessment Frameworks.
En el segon apartat es recullen els ítems alliberats de les avaluacions anteriors que TIMSS ha posat a disposició de la comunitat educativa.
Els ítems alliberats s'havien publicat amb anterioritat als números 29 i 23 de la col·lecció 'Documents'.
S'hi han afegit, també, els ítems alliberats de l'avaluació de 2015.
Els ítems estan classificats per dominis de continguts.
Per a matemàtiques: nombres, mesura i geometria, i dades; per a ciències: ciències de la naturalesa, ciències físiques i ciències de la Terra.
El número 40 de la col·lecció 'Documents' és una síntesi dels marcs conceptuals en què es basa l'avaluació internacional TIMSS (Estudi Internacional de Tendències en Matemàtiques i Ciències).
Després de la breu introducció que resumeix en què consisteix el TIMSS, el capítol 1 és una síntesi del marc conceptual de matemàtiques i el capítol 2, una síntesi del marc conceptual de ciències.
Els dos marcs conceptuals fan referència al quart curs d'educació primària, que és el curs en què s'aplica l'avaluació TIMSS a Catalunya.
Un darrer capítol inclou exemples de preguntes de matemàtiques i de ciències.
El número 39 de la col·lecció 'Documents' és la traducció del marc conceptual de la competència global, que s'avalua per primer cop a PISA 2018.
PISA avalua tres dominis principals, que són la competència lectora, científica i matemàtica.
En cada edició, PISA hi afegeix un domini innovador, que el 2018 és la competència global.
El domini innovador de PISA 2012 va ser la resolució de problemes.
El domini innovador de PISA 2015 va ser la resolució col·laborativa de problemes.
El document exposa la importància de l'existència d'una avaluació internacional de la competència global, el concepte de competència global i les seves implicacions per a l'educació i com s'avalua la competència global a l'estudi PISA.